《诫族子诗》
魏晋·谢混

康乐诞通度，实有名家韵。若加绳染功，剖莹乃琼瑾。

宣明体远绳，颖达且沈隽。若能去方执，穆穆三才顺。

阿多标独解，弱冠纂华胤。质胜诫无文，基尚又能峻。

通远怀清悟，采采标兰讯。直辔鲜不踬，抑用解偏吝。

微子基微尚，无倦由慕蔺。勿轻一篑少，进往必千仞。

数子勉之哉，风流由尔振。如不犯所知，此外无所慎。

作者简介：（?—412）东晋陈郡人，字叔源，小字益寿。谢安孙。孝武帝婿。少有美誉，善属文。袭父爵。累迁中书令、尚书左仆射。坐党刘毅，为刘裕所杀。